**ՏԵՂԵԿԱՆՔ**

**ԱԲՈՎՅԱՆ ՀԱՄԱՅՆՔԻ 2022 ԹՎԱԿԱՆԻ ԲՅՈՒՋԵԻ ԱՌԱՋԻՆ ԵՌԱՄՍՅԱԿԻ ԵԿԱՄՈՒՏՆԵՐԻ ԵՎ ԾԱԽՍԵՐԻ ԿԱՏԱՐՈՂԱԿԱՆԻ** **ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

Աբովյան համայնքի 2022 թվականի բյուջեի առաջին եռամսյակի եկամուտների և ծախսերի կատարողականի վերաբերյալ համայնքի ղեկավարի հաղորդումների որոշման նախագիծը մշակվել է «Տեղական ինքնակառավարման մասին» օրենքի 38-րդ հոդվածի 1-ին մասին 1-ին կետի և «Հայաստանի Հանրապետության բյուջետային համակարգի մասին» օրենքի 35-րդ հոդվածի 1-ին մասի պահանջը կատարելու համար։
Հաշվի առնելով այն հանգամանքը, որ 1-ին եռամսյակում բյուջետային գործընթացը կազմակերպվել է նախորդ տարվա համամասնություններով՝ բյուջեի կատարողականը ներկայացվում է առանց պլանային թվերի։
Աբովյան համայնքի 2022 թվականի բյուջեի 1-ին եռամսյակում վարչական բյուջեի եկամտային մասով հավաքագրվել է 755 275.7 հազար դրամ։ Հավաքագրված գումարի 69.3 %-ը կամ 523 429.6 հազար դրամը հավաքագրվել է Աբովյան բնակավայրի եկամուտների հաշվին, 16 760.3 հազար դրամը կամ 2.2 %-ը՝ Մայակովսկի բնակավայրի, 33 652.0 հազար դրամը կամ 4.4 %-ը՝ Արամուս բնակավայրի, 5 820.7 հազար դրամը կամ 0.8 %-ը՝ Կաթնաղբյուր բնակավայրի, 30 743.8 հազար դրամը կամ 4.1 %-ը՝ Բալահովիտ բնակավայրի, 40 796.5 հազար դրամը կամ 5.4 %-ը՝ Գեղաշեն բնակավայրի, 19 426.3 հազար դրամը կամ 2.6 %-ը՝ Կամարիս բնակավայրի, 58 032.7 հազար դրամը կամ 7.7 %-ը՝ Առինջ բնակավյրի, 10 120.5 հազար դրամը կամ 1.4 %-ը՝ Պտղնի բնակավայրի, 5 632.5 հազար դրամը կամ 0.7 %-ը՝ Գետարգել բնակավայրի, 10 860.7 հազար դրամը կամ 1.4 %-ը՝ Վերին Պտղնի բնակավայրի եկամուտների հաշվին:
Հաշվետու ժամանակաշրջանում գույքային հարկեր անշարժ գույքի գծով հավաքագրվել է 43 772.4 հազար դրամ, որը կազմում է փաստացի հավաքագրված եկամուտների 5.8 %-ը։ Գույքային հարկեր այլ գույքից (փոխադրամիջոցների) գծով հավաքագրվել է 121 869.9 հազար դրամ, որը կազմում է փաստացի հավաքագրված եկամուտների 16.1 %-ը։
Տեղական տուրքերի գծով հավաքագրվել է 30 640.2 հազար դրամ, որը կազմում է փաստացի հավաքագրված եկամուտների 4.1 %-ը։
Պետական տուրքերի գծով հավաքագրվել է 11 305.3 հազար դրամ, որը կազմում է փաստացի հավաքագրված եկամուտների 1.5 %-ը։Պետական բյուջեից ֆինանսական համահարթեցման սկզբունքով տրամադրվող դոտացիայի մասով հատկացվել է 432 491.6 հազար դրամ, որը կազմում է փաստացի հավաքագրված եկամուտների 57.3 %-ը։Այլ եկամուտների գծով հավաքագրվել է 115 196.3 հազար դրամ, որը կազմում է փաստացի հավաքագրված եկամուտների 15.3 %-ը։
Հաշվետու ժամանակաշրջանում բյուջեի ծախսային մասով փաստացի ծախս է կատարվել 342 273.6 հազար դրամի չափով։ Ըստ բնակավայրերի կատարողականը ունի հետևալ տեսքը՝ Աբովյան բնակավայրի ծախսերը կազմել են 241 396.5 հազար դրամ կամ 70.5 %-ը, Մայակովսկի բնակավայրինը՝ 5 746.9 հազար դրամ կամ 1.7 %-ը, Արամուս բնակավայրինը՝ 15 130.9 հազար դրամ կամ 4.4 %-ը, Կաթնաղբյուր բնակավայրինը՝ 1 473.6 հազար դրամ կամ 0.4 %-ը, Բալահովիտ բնակավայրինը 16 426.2 հազար դրամ կամ 4.8 %-ը, Գեղաշեն բնակավայրինը 11 007.1 հազար դրամ կամ 3.2 %-ը, Կամարիս բնակավայրինը 11 033.7 հազար դրամ կամ 3.2 %-ը, Առինջ բնակավայրինը 27 843.4 հազար դրամ կամ 8.1 %-ը, Պտղնի բնակավայրինը՝ 5 556.4 հազար դրամ կամ 1.6 %-ը, Գետարգել բնակավայրինը 1 936.9 հազար դրամ կամ 0.6 %-ը, Վերին Պտղնի բնակավայրինը՝ 4 719.9 հազար դրամ կամ 1.4 %-ը:
Ընդհանուր բնույթի հանրային ծառայությունների հատվածին հատկացվել է 113 160.0 հազար դրամ, որը կազմում է փաստացի կատարված ծախսերի 33.1 %-ը:
Տնտեսական հարաբերությունների գծով հատվածին հատկացվել է 11 653.3 հազար դրամ, որը կազմում է փաստացի կատարված ծախսերի 3.4 %-ը: Ոչ ֆինանսական ակտիվների իրացումից մուտքերը բյուջեում արտացոլվում են տնտեսական հարաբերություններ մասում, բացասական նշանով և հաշվետու ժամանակաշրջանում կազմում են 11 653.4 հազար դրամ:
Շրջակա միջավայրի պաշտպանության համար հատկացվել է 88 710.5 հազար դրամ, որը կազմում է փաստացի կատարված ծախսերի 26.0 %-ը:
Բնակարանային շինարարության և կոմունալ ծառայության համար հատկացվել է 16 491.8 հազար դրամ, որը կազմում է փաստացի կատարված ծախսերի 4.8 %-ը:
Հանգիստ, մշակույթ և կրոն ոլորտի պահպանման համար հատկացվել է 15 197.2 հազար դրամ, կազմելով փաստացի կատարված ծախսերի 4.4 %-ը:
Նախադպրոցական հիմնարկների և արտադպրոցական հիմնարկների պահպանման համար հատկացվել է 120 367.4 հազար դրամ, որը կազմում է փաստացի կատարված ծախսերի 35.2 %-ը:
Ընթացիկ ծախսերից աշխատանքի վարձատրության հոդվածին հատկացվել է 33.6 %-ը, ծառայությունների և ապրանքների ձեռք բերմանը՝ 5.5 %-ը։ Սուբսիդիաների տեսքով ոչ ֆինանսական պետական (hամայնքային) կազմակերպություններին է հատկացվել համայնքի վարչական բյուջեի փաստացի կատարված ծախսերի 64.0 %-ը։
Աբովյան համայնքի բյուջեի հավելուրդը կազմել է 413 004.0 հազար դրամ:
Աբովյան համայնքի 2022 թվականի 1-ին եռամսյակի եկամուտների և ծախսերի կատարողականի նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։
Աբովյան համայնքի 2022 թվականի 1-ին եռամսյակի եկամուտների և ծախսերի կատարողականի նախագծի ընդունման կապակցությամբ Աբովյան համայնքի բյուջեում եկամուտների և ծախսերի ավելացում կամ նվազեցում չի նախատեսվում։

ՀԱՄԱՅՆՔԻ ՂԵԿԱՎԱՐ՝ Է. ԲԱԲԱՅԱՆ